**HISTORIKU**

Më poshtë po japim një historik të shkurtër për këtë spital:  
Në vitin 1936 në Spitalin e Përgjithshëm të Tiranës është hapur reparti për të sëmurët me tuberkuloz.  
Dr. Petraq Leka, në vitin 1938, filloi punën në Spitalin Ushtarak dhe një vit më pas në Spitalin Civil të Tiranës në repartin e Ftiziatrisë që kishte 30 shtretër. Mbas vitit 1941, në Shqipëri punonin si ftiziatër edhe Dr. Shefqet Ndroqi, Dr. Dhimiter Lito, dhe Dr Sezai Agalliu si dhe mjeku me origjine hungareze Dr. Ludovik Kalmar.

Në Shkurt të vitit 1945, në Spitalin ushtarak të Tiranës kishte një pavion me 30 shtretër për tuberkulozin, që bashkë me pavionin e sëmundjeve infektive drejtoheshin nga Dr. Shefqet Ndroqi.

Në Shtator të vitit 1945 në Kodrën e Fuat Beut u krijua një stacionar me 75 shtretër, duke u krijuar kështu bërthamën e Sanatoriumit të ardhshëm të Tiranës.

Përveç 30 shtretërve për tuberkuloz në spitalin ushtarak dhe 20 shtretërve për tuberkuloz ekstrapulmonar në Durrës, në Voskopojë u ngrit reparti me 100 shtretër si konvaleshencë për të semurët tuberkulare të stabilizuar. Ky ishte një lloj sanatoriumi për klimoterapi, ku të sëmurët me tuberkuloz me proçes të mbyllur, jo evolutiv qëndronin për 2 gjer 3 muaj.

Sanatoriumi i parë për të sëmurët me TB u hap në Korçe në vitin 1946. Në vitin 1947 në Tiranë u hap dispanseria e parë kundra tuberkulozit. Në vitin 1948 u hapën sanatoriume në Tiranë (me 210 shtretër) me drejtor Dr. Shefqet Ndroqin, si edhe në Shkodër, si dhe sanatoriumet për të sëmurët me tuberkuloz ekstrapulmonar në Vlorë dhe Sarandë.  
Nga viti 1947, hapen dispanseritë antituberkulare me nga 10 – 20 shtretër në qytetet kryesore, kështu në 1950 kishte 10 dispanseri dhe një shtrat për 1,000 banorë, pa llogaritur 520 shtretër të preventoriumeve.

Në 1950 pranë Sanatoriumit u transferua reparti i ftiziatrisë së spitalit prej 100 shtretër.  
Në vitin 1957, Sanatoriumi i Tiranës u shndërrua në Institut për Luftën Kundra Tuberkulozit.  
Në 1961 është inaguruar Sanatoriumi ku ndodhet spitali i sotëm.  
Në vitin 1983 shërbimi i ftiziatrisë u bashkua me atë të pneumologjisë dhe Instituti u quajt: Instituti i Ftizio-Pneumologjisë, me shef te Ftiziatrise Prof. Shefqet Ndroqi dhe shef te Pneumologjise Prof. Elez Selimaj.

Ne vitin 1993 është shëndrruar në – Spitali Universitar i Sëmundjeve të Mushkërive, SUSM “Shefqet Ndroqi”.

Prej vitit 2008 – 2023 u emërua Spital Universitar “Shefqet Ndroqi”, Tiranë, një spital Universitar dhe Terciar

Ndërkohë, nga 01 janar i vitit 2024 e në vazhdim, si rezultat i bashkimit të Spitalit Universitar “Shefqet Ndroqi” me Spitalin Bashkiak të Kavajës, është krijuar Qendra Spitalore Rajonale e Tiranës “Shefqet Ndroqi”.

Sot spitali ka një potencial të mirë me kuadro mjekësore me përvojë të cilët punojnë me devotshmëri në mbarëvajten e tij, dhe në shërbim të pacientëve në shumë fusha të rëndësishme mjekësore: pneumologji, kardiologji, intern, kirurgji torakale, kirurgji të përgjithshme dhe ortopedike, hemodinamikë, kardiokirurgji, imazheri, etj.

QSRT “Shefqet Ndroqi”, është person juridik, publik, me buxhet të pavarur, me cilësinë e autoritetit kontraktor, e cila organizohet, administrohet dhe vepron sipas ligjit nr. 9106, datë 17.7.2003, “Për shërbimin spitalor në Republikën e Shqipërisë”, të ndryshuar, me qendër në Tiranë dhe adresë: Rruga “Dr. Shefqet Ndroqi”, Sauk, Tiranë.

Qendra Spitalore Rajonale e Tiranës “Shefqet Ndroqi”, ushtron veprimtarinë e saj në zbatim të Kushtetutës së Republikës së Shqipërisë, ligjeve në fuqi, Urdhërin e Ministrit të Shëndetësisë nr. 392 datë 30.06.2023, me nr. 2542 prot., datë 30.06.2023, protokollur në SUSN me nr. 251 prot., date 07.08.2023 “Për Krijimin e Qendrës Spitalore Rajonale të Tiranës “Shefqet Ndroqi”,

**1.4.** Qendra Spitalore Rajonale e Tiranës “Shefqet Ndroqi”, është i organizuar në 1 (një) shërbim universitar dhe në njësi mjekësore, të cilat nga natyra e specialitetit mjekësor/klinik që trajtojnë, kanë lidhje funksionale me shërbimin shëndetësor Universitar. Këto njësi realizojnë shërbime shëndetësore, funksione diagnostikuese e trajtuese. Njësitë mjekësore duhet të jenë të pajisura me jo më pak se 10 shtretër.

**Misioni dhe veprimtaria**

1. Qëndra Spitalore Rajonale e Tiranës “Shefqet Ndroqi”, ka për mision:
2. Të ofrojë shërbimin mjekësor me përkushtim, profesionalizëm dhe cilësi të lartë, duke vënë në dispozicion të të sëmurëve maksimumin e kapaciteteve njerëzore, dijeve dhe faciliteteve që disponon.
3. QSRT “Shefqet Ndroqi” ka për detyrë të japë ndihmë mjekësore të specializuar (terciare) për të gjithë banorët e vendit dhe shërbim mjekësor për banorët e qarkut të Tiranës, duke ofruar shërbim shëndetësor parandalues, diagnostikues dhe kurues, duke shërbyer me profesionalizëm sipas rregullave te deontologjisë dhe të etikës mjekësore si dhe duke ruajtur sekretin profesional dhe informacionin e pacientëve.

c. Të trajtojë dhe t’u shërbejë të sëmurëve, sipas gjendjes dhe nevojave psikologjike dhe fizike, me standartin më të lartë deontologjik, duke respektuar dinjitetin dhe personalitetin e të sëmurëve, si dhe duke ruajtur sekretin profesional dhe privatësinë e pacientëve.

ç) Të shërbejë si bazë pedagogjike për formimin e studentëve të Fakultetit të Mjekësisë në Universitetin e Mjekësisë, Tiranë (UMT) e të studentëve të institucioneve të arsimit të lartë në fushën e shëndetësisë (IAL) dhe që mund të lidhin marrëveshje me qendra/institucione shëndetësore, publike apo private, të licenuara apo akredituara me plotësimin e kritereve në Vendimin Nr. 661, datë 2.11.2021 të Këshillit të Ministrave “Për përcaktimin e llojeve të qendrave/institucioneve shëndetësore, publike apo private, si dhe të kritereve që ato duhet të plotësojnë për lidhjen e marrëveshjeve me institucionet e arsimit të lartë, në fushën e shëndetësisë” , formimin e vazhduar të mjekëve, specializantëve si edhe personelit të lartë infermieror, duke ofruar edukim universitar, në përputhje me Kodin e Cilësisë së Arsimit të Lartë.

d) Të shërbejë si bazë kërkimore–shkencore në fushën e shëndetësisë, në bashkëpunim me Fakultetin e Mjekësisë, UMT dhe struktura të tjera kërkimore shkencore.

**Fusha e aktivitetit**

Qëndra Spitalore Rajonale e Tiranës “Shefqet Ndroqi”, është Institucion Shëndetësor Publik Kombëtar mjekimi, mësimdhënieje dhe kërkimi shkencor.

Drejtimi administrativ i QSRT “Shefqet Ndroqi”, është në varësi të Bordit të Drejtues të QSRT në bashkëpunim me Drejtorinë e Përgjithshme dhe Strukturën e QSRT “Shefqet Ndroqi”.

QSRT “Shefqet Ndroqi”, është Institucion Shëndetësor Publik Kombëtar në shërbim të shëndetit të qytetarëve, të cilëve i siguron shërbim shëndetësor parandalues, diagnostikues dhe kurues sipas legjislacionit në fuqi.